**РАДИОДИФУЗНА ТАКСА**

1. **КОЈ Е ДОЛЖЕН ДА ПЛАЌА РАДИОДИФУЗНА ТАКСА?**

Радиодифузна такса плаќа:

- секое семејно домаќинство во Република Македонија,

- хотели и мотели, по една радиодифузна такса за секои пет соби,

- трговци поединци регистрирани согласно со Законот за трговските друштва како и вршители на дејност регистрирани согласно со закон до 20 вработени по една радиодифузна такса,

- правни лица и сопственици на деловен простор на секои 20 вработени или други лица кои го користат деловниот простор, по една радиодифузна такса. Правните лица кои не се регистрирани согласно со Законот за трговските друштва, односно кои добиваат статус на правно лице согласно со други закони немаат обврска да плаќаат радиодифузна такса согласно со овој закон и

- сопственици на угостителски и други јавни објекти опремени со радио или телевизиски приемник, за секој приемник плаќаат по една радиодифузна такса.

1. **КОЈ МОЖЕ ДА БИДЕ ОСЛОБОДЕН ОД ПЛАЌАЊЕ РАДИОДИФУЗНА ТАКСА?**

Од плаќање ќе бидат ослободени:

* обврзници во населени места што не се покриени со радиодифузните сигнали на ЈП Македонска радиодифузија преку кои се емитуваат програмските сервиси на МРТ (обврзниците ги определува Владата на Република Македонија на предлог на Агенцијата за аудио и аудиовизуелни медиумски услуги);
* семејство кое има слепо лице со оштетување на видот од над 90%, глуво лице со оштетување на слухот од над 60 децибели или лице кое е телесен инвалид со над 90% на инвалидност утврдено согласно со прописите за инвалидско осигурување е ослободен од плаќање на радиодифузна такса за станот во кој живее неговото семејно домаќинство.;
* семејно домаќинство кое е примател на социјална парична помош и постојана парична помош, согласно закон, е ослободено од плаќање на радиодифузна такса
1. **КОЈ ГО ВОДИ РЕГИСТАРОТ НА ОБВРЗНИЦИ НА РАДИОДИФУЗНА ТАКСА?**

Регистарот на обврзници за плаќање на радиодифузна такса го води и ажурира Македонската радиотелевизија.